সামনে নির্বাচন। সরকারের শেষ মুহূর্তে নিজেদের ব্যর্থতা ঢাকতে চলছে নানা পরিকল্পনা। পরিকল্পনার অংশ হিসেবে ইতোমধ্যে ঢাকার সকল বিলবোর্ডে এ সরকারের নানা উন্নয়নের কথা তুলে ধরা হয়েছে। খাদ্যনিরাপত্তা, কূটনৈতিক অর্জন, সামাজিক নিরাপত্তা, দারিদ্র্য বিমোচন, যুগান্তকারী পরিবর্তন, বিশুদ্ধ খাবার পানি, শিক্ষিত সমাজ, উন্নত জাতি, সবার জন্য শিক্ষা, যোগাযোগব্যবস্থার অগ্রগতি, ডিজিটাল বাংলাদেশ, আইনের শাসন প্রতিষ্ঠা ইত্যাদি শিরোনাম বিলবোর্ডগুলোতে। যদিও বা কোন বিলবোর্ডে কারা এ প্রচার করছে তার উল্লেখ নেই, কী আওয়ামী লীগ না সরকার? আর এ অর্থের (প্রায় ১০০ কোটি) টাকার জোগান কি আওয়ামী লীগ দিয়েছে? না সরকারি কোষাগার থেকে? এর কোন সদুত্তর দিতে পারেননি আওয়ামী কেন্দ্রীয় নেতারা। এসব বিলবোর্ড দেখভাল করেন সিটি করপোরেশানের কর্মকর্তারা। তারাও কোনো জবাব দিতে পারলেন না কিভাবে এসব বিলবোর্ড অন্য সকল প্রতিষ্ঠানের চুক্তির মেয়াদ সম্পূর্ণ না করার আগেই হাসিনা সরকারের এসব সফল প্রচারণার সাইনগুলো উঠল? তাহলে কি জয়ের তত্ত্বাবধানে নিয়মনীতি লঙ্ঘন করে আওয়ামী লীগের চিরাচরিত নিয়মানুসারে গায়ের জোরে অন্য বিজ্ঞাপনের ওপর শেখ হাসিনার বিজ্ঞাপন লাগাল? অনেক ব্যবসায়িক প্রতিষ্ঠান অভিযোগ করেছে তাদের সাথে কোনো আলাপ আলোচনা ছাড়াই তাদের বিজ্ঞাপনের ওপর প্রধানমন্ত্রী ও তার পিতার ছবিসহ সরকারের উন্নয়নের চিত্র তুলে ধরা হয়েছে। ঈদের আগে বাজারে তাদের নতুন পণ্যের প্রচারণা করতেই তারা বিভিন্ন পণ্যের বিজ্ঞাপন দিয়েছিলেন। এতে তারা ক্ষতিগ্রস্ত হয়েছেন বলেও অনেকে অভিযোগ করেন। বিএনপি নেতা ড. মঈন খান বলেন, বিলবোর্ডে সফলতার প্রচারণার সাথে উন্নয়ন বাস্তবতার কোনো মিল নেই। রাজনৈতিক বিশ্লেষকদের মতে সকল দলের সমান সুযোগ দেয়া দরকার। আওয়ামী লীগের কেন্দ্রীয় প্রকাশনা সম্পাদক ড. হাছান মাহমুদ বলেন, বিএনপি-জামায়াত ও হেফাজতের অপপ্রচারের কারণে তারা সিটি করপোরেশনগুলোতে হেরেছেন, তাই তারা সরকারের উন্নয়ন সফলতাগুলো তুলে ধরার অংশ হিসেবেই এসব করেছেন এবং আরো বহুমুখী প্রচারণার পরিকল্পনা আছে বলে তিনি জানান। তার কথায় শয়তানও মুচকি হাসে! মিথ্যুক, সরকারের পক্ষে নিউজ করার জন্য একদিকে সকল মিডিয়াকে বাধ্য করা হচ্ছে এবং বিরোধী দল-মতের বিরুদ্ধে সিন্ডিকেট নিউজ করার জন্য রীতিমতো তথ্য মন্ত্রণালয় ও স্বরাষ্ট্র মন্ত্রণালয় থেকে চাপ অব্যাহত রেখেছে। আওয়ামী লীগের প্রকাশনা সম্পাদকের কাছে আমার প্রশ্নÑ এত কিছুর পরও বিরোধী দল আপনাদের বিরুদ্ধে এত অপপ্রচার চালায় কিভাবে? তাহলে বুঝে নিন জনগণের জন্য কত উন্নয়ন আপনারা করেছেন! বিটিভি এক তরফাভাবে মিথ্যাচার করে সরকারের গুণগানেই ২৪ ঘণ্টা ব্যস্ত। এসব কারণে এখন কোনো মিডিয়ার ওপরই জনগণের আস্থা নেই। তাই সত্য গোপন করে অসত্য প্রচারের কারণে এখন অনেক সচেতন নাগরিক নিউজ দেখা ও পড়া ছেড়ে দিয়েছেন। এসব করে কি শেষ রক্ষা হবে? বরং এতে আওয়ামী লীগের জন্য হিতে বিপরীত হবে বলে অনেকে আশঙ্কা করছেন। অনেকে একে কাটা ঘাঁয়ে নুন ছিটানোর মতো বলে মন্তব্য করেছেন। যারা আওয়ামী গণহত্যা ও নির্যাতনের শিকার তারা কোমর বেঁেধ মাঠে নামবে যাতে আওয়ামী জোট কোনোভাবেই ক্ষমতায় আসতে না পারে। অপর দিকে আওয়ামী নাস্তিক্যবাদীদের আশ্রয়-প্রশ্রয় দেয়ার কারণে মাঠে নামবে ইসলামপ্রিয় তৌহিদি জনতা। যার কারণে কোনোভাবে আওয়ামী লীগ সরকারের এসব প্রচারণা ধোপে টিকবে না বলে দৃঢ়ভাবে বিশ্বাস করে অভিজ্ঞ মহল।